हुम्लामा माओवादी केन्द्रका लामा विजयी
सङ्घीय संसद्का लागि एक क्षेत्र रहेको हुम्ला जिल्लामा प्रतिनिधि सभा सदस्य पदमा नेकपा (माओवादी केन्द्र) का छिरिङ् डम्डुुल लामा (कार्चेन) विजयी हुनुभएको छ । लामा बाम लोकतान्त्रिक गठबन्धनबाट विजयी हुनुभएको हो ।
राजन रावतहुम्ला, मङ्सिर १० गते । सङ्घीय संसद्का लागि एक क्षेत्र रहेको हुम्ला जिल्लामा प्रतिनिधि सभा सदस्य पदमा नेकपा (माओवादी केन्द्र) का छिरिङ् डम्डुुल लामा (कार्चेन) विजयी हुनुभएको छ । लामा बाम लोकतान्त्रिक गठबन्धनबाट विजयी हुनुभएको हो ।मुख्य निर्वाचन अधिकृत दिलप्रसाद सापकोटाले प्रतिनिधि सभा सदस्य पदमा लामा विजयी भएको घोषणा गर्नुभएको हो । माओवादी केन्द्रका लामाले आफ्नो निकटतम प्रतिद्वन्द्वी नेकपा (एमाले) का उम्मेदवार दल रावलभन्दा चार हजार ८५५ मत बढी ल्याएर विजयी हुनुभएको हो ।कुल खसेको मतमध्ये लामाले १४ हजार ३७१ मत प्राप्त गर्नुभएको छ भने रावलले नौ हजार ५१६ मत प्राप्त गर्नुभयो । लामा रावल कर्णाली प्रदेश सरकारको पूर्वमन्त्री समेत हुनुहुन्थ्यो । यसैगरी, राप्रपाका तेजबहादुर रावतले ३७९ प्राप्त गर्नु भएको छ ।